Diari Oficial de la Generalitat Valenciana


Sumari del DOGV 4878, del 08-11-2004 (2004/11870)

ORDRE de 29 d'octubre de 2004, de la Conselleria d'Economia, Hisenda i Ocupació, per la qual s'amplia el termini d'inici de les activitats de les sol·licituds aprovades en el segon semestre de l'exercici, regulades per l'Ordre de 23 de febrer de 2004, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar els programes d'escoles taller, cases d'Oficis, unitats de Promoció i Desenvolupament i els tallers d'Ocupació, per a l'exercici 2004.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4878

Data del DOGV
:   08-11-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/11056


Data del document
:   29-10-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda a l'ocupació
    * institució pública
    * accés a la professió
    * ajuda pública
    * associació
    * aprenentatge professional
    * societat sense fins de lucre
    * suport econòmic
    * administració local

ORDRE de 29 d'octubre de 2004, de la Conselleria d'Economia, Hisenda i Ocupació, per la qual s'amplia el termini d'inici de les activitats de les sol·licituds aprovades en el segon semestre de l'exercici, regulades per l'Ordre de 23 de febrer de 2004, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar els programes d'escoles taller, cases d'Oficis, unitats de Promoció i Desenvolupament i els tallers d'Ocupació, per a l'exercici 2004. [2004/X11244]
  
Per l'Ordre de 23 de febrer de 2004 (DOGV 4.712, de 15 de març), de la Conselleria d'Economia, Hisenda i Ocupació, es va publicar la línia pressupostària i es van determinar els crèdits màxims que han de finançar els programes d'escoles taller, cases d'Oficis, unitats de Promoció i Desenvolupament i els tallers d'Ocupació per a l'exercici 2004, i es va establir en l'article 5 que les sol·licituds aprovades a l'empara d'aquella en el segon semestre de l'exercici hauran d'iniciar les seues activitats abans del 2 de desembre de 2004.
  
No obstant això, i fent ús de la previsió continguda en l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 27 de novembre de 1992), aquesta Conselleria, una vegada analitzat l'estat de la gestió de les sol·licituds d'escoles taller, cases d'Oficis i tallers d'Ocupació, i a fi de possibilitar un correcte inici de les accions que s'aproven en el segon semestre, considera necessari ampliar el termini d'inici de les citades accions fins a una data posterior, tot tenint en compte que aquesta ordre facilita el compliment de les obligacions per les persones interessades sense que implique un perjuí a tercers.
  
A la vista de tot això, i atés que es compleixen els requisits exigits pel precepte citat al paràgraf anterior,
  
ORDENE
  
Article únic
  
Ampliar fins al 20 de desembre de 2004 el termini màxim de què disposen els beneficiaris per a iniciar les activitats de les sol·licituds aprovades en el segon semestre de l'exercici a l'empara de l'Ordre de 23 de febrer de 2004, de la Conselleria d'Economia, Hisenda i Ocupació, per la qual es publiquen els crèdits màxims que han de finançar els programes d'escoles taller, cases d'Oficis, unitats de Promoció i Desenvolupament i els tallers d'Ocupació per a l'exercici 2004.
  
DISPOSICIONS ADDICIONALS
  
Primera
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana, sense perjuí que siga notificada a les persones interessades, de conformitat amb el que disposa l'article 49.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Segona
  
Contra aquesta ordre, d'acord amb el que disposa l'article 49.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, no hi procedeix cap recurs.
  
València, 29 d'octubre de 2004
  
El conseller d'Economia, Hisenda i Ocupació,
  
GERARDO CAMPS DEVESA